Príloha č. 1 Výzvy - Opis predmetu zákazky

**Opis predmetu zákazky**

Predmetom zákazky je zabezpečenie dodávky elektriny a distribúcie elektriny odberných miest verejného obstarávateľa a prevzatie zodpovednosti za odchýlku v odberných miestach verejného obstarávateľa voči zúčtovateľovi odchýlok formou zmluvy o dodávke elektriny v súlade so zákonom č. 251/2012 Z.z. o energetike v platnom znení počas obdobia **od 01.01.2024 – 31.12.2024** (pre uvedené obdobie ďalej len „**Zmluvné obdobie**"), ktoré sa môže v ročných intervaloch predĺžiť až do **31.12.2027**.

Predpokladaný objem odobratej elektriny počas Zmluvného obdobia je **41 453** MWh (ďalej len „**Predpokladaný odber**").

Ak dôjde k predĺženiu Zmluvného obdobia, verejný obstarávateľ oznámi úspešnému uhcádzačovi Predpokladaný odber na ďalšie Zmluvné obdobie a aktualizuje zoznam Odberných miest.

|  |  |  |  |  |
| --- | --- | --- | --- | --- |
| **Typ odberného miesta**  | **Typ merania** | **Počet Odberných miest** | **Predpokladaný odber (MWh)** | **Podiel na celkovej spotrebe** |
| OMA | A | 745 | 39747 | 96% |
| OMC | C | 255 | 1 706 | 4% |
| OMN | N | 335 | 0 |  |
|  | **Spolu** | **1 335** | **41 453**  |  |

V 335 odberných miestach (OMN) nie je meraná spotreba elektriny, nakoľko slúžia pre hlásiče polície, poplachové sirény a pre podobné zariadenia, u ktorých je odber nepatrný a prevádzka výnimočná, respektíve v ktorých odber elektriny nie je technicko-ekonomicky možné merať a odberné zariadenie pripojené na verejný rozvod elektriny nízkeho napätia má inštalovaný príkon do 1 000 W.

Ostatné odberné miesta (1 000) majú administratívny charakter.

Uchádzač zabezpečí komplexné služby súvisiace s dodávkou elektriny a službu elektronického portálu zriadenú pre verejného obstarávateľa, prostredníctvom ktorej môže verejný obstarávateľ využívať informácie o svojich odberných miestach a histórii spotreby.

Uchádzač zabezpečí pre verejného obstarávateľa:

* individuálnu starostlivosť,
* bezplatné poradenstvo zamerané na znižovanie spotreby elektriny a
* obsluhu pre všetky odberné miesta zahrňujúcu aj odbornú podporu pri pripájaní nových odberných miest verejného obstarávateľa.